
    ประกาศองค์การบริหารส่วนตำบลนาตาขวัญ
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง
ขององค์การบริหารส่วนตำบลนาตาขวัญ
************************************

                    ด้วยองค์การบริหารส่วนตำบลนาตาขวัญ   อำเภอเมือง   จังหวัดระยอง    มีความประสงค์จะดำเนินการสรรหาและเลือกสรรบุคคลเป็นพนักงานจ้างขององค์การบริหารส่วนตำบลนาตาขวัญ อาศัยความตามข้อ 19  แห่งประกาศคณะกรรมการพนักงานส่วนตำบลจังหวัดระยอง เรื่อง หลักเกณฑ์และเงื่อนไขเกี่ยวกับพนักงานจ้าง   ซึ่งมีผลบังคับใช้ตั้งแต่วันที่  1  กรกฎาคม 2547  จึงประกาศรับสมัครบุคคลเพื่อสรรหาและ เลือกสรรเป็นพนักงานจ้างขององค์การบริหารส่วนตำบลนาตาขวัญ  ดังนี้
1.  ประเภทพนักงานจ้าง ตำแหน่งที่รับสมัคร 
พนักงานจ้างทั่วไป
- คนงานทั่วไป (กองการศึกษา ศาสนาและวัฒนธรรม)                        จำนวน   1  อัตรา
2. ลักษณะงานที่ต้องปฏิบัติและ  ความรับผิดชอบของตำแหน่ง  ระยะเวลา

การจ้าง  และค่าตอบแทนที่ได้รับ  (รายละเอียดตามเอกสารภาคผนวก  1)  ท้ายประกาศฉบับนี้
3. คุณสมบัติทั่วไปและคุณสมบัติเฉพาะตำแหน่งของผู้มีสิทธิสมัคร
3.1 ผู้ซึ่งจะได้รับการจ้างเป็นพนักงานจ้างขององค์การบริหารส่วนตำบลนาตาขวัญ   ต้องมี
คุณสมบัติทั่วไปตามข้อ 4 แห่งประกาศคณะกรรมการพนักงานส่วนตำบลจังหวัดระยอง เรื่อง หลักเกณฑ์และเงื่อนไขเกี่ยวกับพนักงานจ้าง ซึ่งมีผลบังคับใช้ตั้งแต่วันที่  1  กรกฎาคม 2547  ดังนี้
3.1.1  มีสัญชาติไทย
3.1.2  มีอายุไม่ต่ำกว่าสิบแปดปี  และไม่เกินหกสิบปี          
3.1.3 ไม่เป็นบุคคลล้มละลาย
3.1.4 ไม่เป็นผู้มีกายทุพพลภาพจน  ไม่สามารถปฏิบัติหน้าที่ได้   ไร้ความสามารถหรือจิต
ฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น   สำหรับพนักงานส่วนตำบล
3.1.5 ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง
3.1.6  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่นสมาชิกสภาท้องถิ่น
3.1.7  ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำ
ความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
3.1.8 ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือ
 หน่วยงานอื่นของรัฐ
3.1.9  ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่น 
ของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น

3.2 ผู้ซึ่งจะได้รับการจ้างเป็นพนักงานจ้างขององค์การบริหารส่วนตำบลนาตาขวัญ  ต้องมี
คุณสมบัติเฉพาะสำหรับตำแหน่งตามที่กำหนดไว้ (รายละเอียดตามเอกสารภาคผนวก 1)  ท้ายประกาศฉบับนี้
4. วันเวลา  และสถานที่รับสมัคร
 
ผู้สนใจติดต่อขอรับใบสมัครและยื่นใบสมัครได้ที่ สำนักปลัดองค์การบริหารส่วนตำบล                นาตาขวัญ  ระหว่างวันที่ 10 กรกฎาคม  2562   ถึงวันที่ 22  กรกฎาคม  2562   (08.30-16.30 น.)
5.  เอกสารที่ต้องนำมายื่นในวันสมัคร  ตามรายละเอียดดังนี้
ผู้สมัครต้องยื่นใบสมัครด้วยตนเองโดยการกรอกรายละเอียดในใบสมัครให้ถูกต้องครบถ้วน  
พร้อมทั้งนำเอกสารฉบับจริงและสำเนารับรองความถูกต้อง  อย่างละ  1  ชุด  มายื่นในวันรับสมัคร  ดังนี้
5.1  สำเนาวุฒิการศึกษาหรือหนังสือรับรอง
5.2  ระเบียนแสดงผลการเรียนที่ระบุสาขาที่สมัคร
5.3 รูปถ่ายหน้าตรงไม่สวมหมวก  และไม่ใส่แว่นตาดำ  ขนาด 1 นิ้ว  ถ่ายครั้งเดียวกัน  
ไม่เกิน  3  เดือน  และให้ผู้สมัครลงนามรับรองหลังรูปถ่าย  จำนวน  3  ใบ
5.4  สำเนาทะเบียนบ้าน
5.5  สำเนาบัตรประจำตัวประชาชน
5.6 ใบรับรองแพทย์ที่แสดงว่าไม่เป็นโรคต้องห้ามตามที่คณะกรรมการพนักงานส่วนตำบล
กำหนด  ซึ่งออกไม่เกิน  1  เดือน  จนถึงวันรับสมัคร
5.7  เอกสารอื่น ๆ  เช่น  หลักฐานการเปลี่ยนชื่อ-สกุล  ฯลฯ   เป็นต้น
6.  ประกาศรายชื่อผู้มีสิทธิเข้ารับการสรรหาและเลือกสรร
 

จะประกาศผู้มีสิทธิเข้ารับการสรรหาและเลือกสรรใน วันที่ 23  กรกฎาคม  2562               ณ ที่ทำการองค์การบริหารส่วนตำบลนาตาขวัญ  อำเภอเมือง  จังหวัดระยอง
7.  หลักเกณฑ์และวิธีการสรรหา
องค์การบริหารส่วนตำบลนาตาขวัญจะดำเนินการสรรหาและเลือกสรรบุคคลเป็นพนักงานจ้างโดยยึดหลักสมรรถนะ ความเท่าเทียมในโอกาส และประโยชน์ของทางราชการเป็นสำคัญ ด้วยกระบวนการที่ได้มาตรฐาน ยุติธรรม และโปร่งใส เพื่อรองรับการตรวจสอบตามแนวทางการบริหารกิจการบ้านเมืองที่ดี 
หลักเกณฑ์การเลือกสรร ยึดหลัก”สมรรถนะ” ที่จำเป็นต้องใช้ประกอบการปฏิบัติงานในตำแหน่ง ประกอบด้วย


(ก) ทดสอบความรู้ความสามารถทั่วไป ที่จำเป็นต่อการปฏิบัติงาน (คะแนนเต็ม 100 คะแนน) 


(ข) ทดสอบการปฏิบัติงาน (คะแนนเต็ม 100 คะแนน )


(ค) คุณลักษณะอื่น ของผู้สมัครซึ่งจำเป็นหรือเหมาะสมต่อการปฏิบัติงาน (คะแนนเต็ม 100 คะแนน)

8. กำหนดวัน เวลา สถานที่ในการสอบ
- กำหนดการทดสอบความรู้ความสามารถทั่วไป
ในวันที่        25  กรกฎาคม   2562   ตั้งแต่เวลา 08.30 น. เป็นต้นไป
- กำหนดการประเมินสมรรถนะโดยการสัมภาษณ์
ในวันที่        25  กรกฎาคม   2562   ตั้งแต่เวลา 14.00 น. เป็นต้นไป

9.
 เกณฑ์การตัดสิน
การตัดสินว่าผู้สมัครรายใด ได้รับการสรรหาและเลือกสรรเป็นพนักงานจ้างขององค์การบริหารส่วนตำบลนาตาขวัญ ต้องได้คะแนนจากการประเมินสมรรถนะไม่ต่ำกว่าร้อยละ 60

10.  การประกาศบัญชีรายชื่อผู้ผ่านการเลือกสรร
 

องค์การบริหารส่วนตำบลนาตาขวัญ   จะประกาศรายชื่อผู้ผ่านการเลือกสรรใน วันที่            30  กรกฎาคม  2562   ณ ที่ทำการองค์การบริหารส่วนตำบลนาตาขวัญ อำเภอเมือง จังหวัดระยอง โดยประกาศเรียงตามลำดับคะแนนสูงสุดลงมาตามลำดับ  และจะใช้เป็นบัญชีเพื่อจ้างเป็นพนักงานจ้างของ องค์การบริหารส่วนตำบลนาตาขวัญ  เป็นระยะเวลา  1  ปี  นับแต่วันประกาศรายชื่อผู้ผ่านการเลือกสรร
11. การดำเนินการจ้าง
 

องค์การบริหารส่วนตำบลนาตาขวัญ  จะดำเนินการจ้างบุคคลที่ผ่านการเลือกสรรเป็นพนักงานจ้าง  ในวันที่  1  สิงหาคม พ.ศ. 2562
จึงประกาศให้ทราบโดยทั่วกัน
ประกาศ  ณ   วันที่   1   เดือน กรกฎาคม  พ.ศ.  2562

                                                             (นายลำยอง   ธรรมยิ่ง)

